Universidade de Vigo

A Universidade de Vigo é unha universidade pública inserida dentro do Sistema Universitario de Galicia con sede na cidade de Vigo. Ten campus en tres cidades: Campus de Vigo, Campus de Pontevedra e Campus de Ourense. No 2010 a Universidade de Vigo converteuse no centro do campus de excelencia internacional interuniversitario Campus do Mar, no cal participan as tres universidades galegas e varias portuguesas do norte, así como centros CSIC e IEOs.

 Historia
O antecedente directo da institución foi o chamado Colexio Universitario de Vigo, creado tras a aprobación en 1972 da construción do citado nas Lagoas, en Marcosende, na parroquia de Zamáns, e baixo o patrocinio da Caixa de Aforros de Vigo. No curso 1977-78 iniciáronse as clases nas titulacións que naquel entón se ofrecían: Ciencias Químicas e Biolóxicas, Económicas e Filoloxía. Dous anos despois do comezo da docencia na institución a Universidade de Compostela integrou os estudos impartidos en Vigo baixo a súa tutela administrativa e académica.

A Lei 11/1989 de 20 de xullo de ordenación do sistema universitario de Galicia reordenou o panorama universitario da comunidade autónoma. A Universidade de Vigo foi constituída como tal en 1990 tras a súa segregación da Universidade de Santiago de Compostela.

A Universidade acadou o maior número de matrículas no curso 1999-2000 (29 000 alumnos/as), desde entón houbo un continuo descenso do alumnado. En 2022 contaba con 18 577 matriculados/as (9 904 no Campus de Vigo, 4 677 no de Ourense e 3 905 no de Pontevedra). 
O primeiro reitor (1990-1994) foi o enxeñeiro químico Luís Espada Recarey que sería substituído no cargo polo profesor José Antonio Rodríguez Vázquez (1994-1998). Entre os anos 1998 e 2006 o posto estivo en mans do catedrático redondelán Domingo Docampo Amoedo, entre 2006 e 2010 Alberto Gago Rodríguez, e entre 2010 e 2018 Salustiano Mato. Dende o 2018 Manuel Reigosa, fisiólogo vexetal, ocupa o cargo de reitor.

 Campus 
A Universidade de Vigo ten tres campus en diversas poboacións do territorio galego: Vigo, Ourense e Pontevedra.

O Campus de Vigo, ou Campus Vigo Tecnolóxico, atópase distribuído en diversas sedes. A principal delas é a cidade universitaria das Lagoas-Marcosende situada na parroquia de Zamáns, a 15 quilómetros do centro da cidade. Porén, no centro de Vigo sitúase o chamado Campus Urbano, asentado nun edificio da década de 1930 deseñado polo arquitecto vigués Jenaro de la Fuente Álvarez. Este edificio, situado na rúa Conde de Torrecedeira e coñecido aínda na actualidade como Escola de Peritos Industriais, é hoxe parte da Escola de Enxeñaría Industrial da universidade. Anexa a este edificio atópase unha biblioteca universitaria. Xusto enfronte, no outro lado da rúa, está a Escola Universitaria de Estudos Empresariais. Na Illa de Toralla, no Edificio Filomena Dato, ten a súa sede a Estación de Ciencias Mariñas de Toralla (ECIMAT), na marxe sur da Ría de Vigo.

O Campus de Pontevedra dispón de varios espazos dentro da cidade homónima. Posúe un campus central coñecido como A Xunqueira, na zona norte da vila, alén de diversas facultades no centro da cidade. A sede do vicerreitorado está enclavada na Casa das Campás, un edificio histórico de propiedade municipal cedido para uso da Universidade de Vigo.

O Campus de Ourense-Campus da Auga atópase plenamente inserido no casco urbano da cidade, no barrio das Lagoas. Ocupa as instalacións do antigo Hospital da Lonia. Conta, ademais, con outras infraestruturas, coma o Edificio de Ferro (sede das Facultades de Educación e Traballo Social e mais de Historia), ou o Edificio Politécnico, no que se atopa a Facultade de Ciencias e a Escola Superior de Enxeñaría Informática. Na parte nova, coñecida como Campur Sur, sitúanse as Facultade de Ciencias Empresariais e Turismo e mais a de Dereito, ambas no mesmo edificio, e mais a Escola de Enxeñaría Aeronáutica e do Espazo. Outras instalacións inclúen a Biblioteca Universitaria Rosalía de Castro, a piscina universitaria, a pista polideportiva e diferentes espazos para practicar deporte ao ar libre, entre eles un campo de herba sintética.

 Centros docentes 
miniatura|Escola de Enxeñaría Industrial.
 Campus de Vigo 
 Campus das Lagoas, Marcosende 
miniatura|Facultade de Ciencias Económicas (Campus Lagoas-Marcosende).miniatura|Facultade Filoloxía e Tradución (campus Lagoas-Marcosende).
 Escola de Enxeñaría Industrial
 ETS de Enxeñaría de Minas
 Escola de Enxeñaría de Telecomunicación
 Facultade de Bioloxía
 Facultade de Química
 Facultade de Ciencias Económicas e Empresariais
 Facultade de Ciencias do Mar
 Facultade de Ciencias Xurídicas e do Traballo
 Facultade de Filoloxía e Tradución
 Centro de Apoio Científico e Tecnolóxico á Investigación (CACTI)
 Centro de Investigación Biomédica (CINBIO)
 Centro de Investigación Tecnolóxico Industrial (MTI)

 Campus de Vigo Centro 
 Escola de Enxeñaría IndustrialFacultade á que de xeito común se lle chamada "Sede Cidade" como se pode ler en 
 EU de Estudos Empresariais
 Estación de Ciencias Mariñas de Toralla (ECIMAT)

 Centros adscritos 
 EU de Enfermaría (Meixoeiro)
 EU de Enfermaría (Povisa)
 EU de Maxisterio "María Sedes Sapientiae"
 Escola de Negocios Afundación

 Campus de Pontevedra 
 Campus da Xunqueira 
 Escola de Enxeñaría Forestal
 Facultade de Comunicación
 Facultade de Ciencias da Educación e do Deporte
 Facultade de Dirección e Xestión Pública
 Facultade de Fisioterapia

 Campus de Pontevedra Centro 
 Facultade de Belas Artes
 Facultade de Deseño

 Centros adscritos 
 Escola Universitaria de Enfermaría
 Centro Universitario da Defensa (Escola Naval Militar de Marín)

 Campus de Ourense 
 Escola Superior de Enxeñaría Informática
 Facultade de Ciencias
 Facultade de Ciencias da Educación
 Facultade de Ciencias Empresariais e Turismo
 Facultade de Dereito
 Facultade de Historia
 Escola de Enxeñaría Aeronáutica e do Espazo
 Centro de Investigación, Transferencia e Innovación (CITI)

 Centros Adscritos 
 Escola Universitaria de Enfermaría

 Estrutura de goberno 
O 23 de abril de 2018 tiveron lugar eleccións á reitoría da Universidade de Vigo con dúas candidaturas: Ideas que suman, liderada por Emilio Fernández Suárez, e Horizonte 2040, liderada por Manuel Joaquín Reigosa Roger. Esta última resultou a vencedora na cita electoral co 57,55% dos votos."Pachi Reigosa é elixido reitor da Universidade de Vigo con máis do 57% dos votos", Duvi, 23 de abril de 2018 O actual equipo de goberno está formado polas seguintes persoas:
 Reitoría: Manuel Reigosa
 Vicerreitoría de Planificación e Sostibilidade: José Luis Míguez Tabarés
 Vicerreitoría de Comunucación e Relacións Institucionais: Mónica Valderrama Santomé
 Vicerreitoría de Economía: José M.ª Martín Moreno
 Vicerreitoría de Investigación: M.ª Belén Rubio Armesto
 Vicerreitoría de Ordenación Académica e Profesorado: 
 Vicerreitoría de Captación de Alumnado, Estudantes e Extensión Universitaria: Natalia Caparrini Marín
 Vicerreitoría de Responsabilidade Social, Internacionalización e Cooperación: María Isabel Doval Ruiz
 Vicerreitoría do Campus de Ourense: María Esther de Blas Varela
 Vicerreitoría do Campus de Pontevedra: Jorge Soto Carballo
 Secretaría Xeral: Miguel-Ángel Michinel Álvarez

 Graos, mestrados, estudantado e outros datos de interese 
Desde a súa segregación da Universidade de Santiago de Compostela, a Universidade de Vigo foi pouco a pouco incrementando tanto o número de titulacións como a cantidade de profesorado e alumnado.

A universidade ten nos seus tres campos 22 centros universitarios propios, 7 centros adscritos e 5 centros tecnolóxicos, e que cobren 140 áreas do coñecemento. Neles predomina as titulacións en ciencias sociais e xurídicas e as enxeñarías. En 2017 a universidade formaba a 21 235 estudantes: 17237 cursando graos, 2048 mestrados e 1365 doutoramentos. Así mesmo, tiña a 1376 persoas adicadas a investigación e docencia, 434 investigadores en formación ou técnicos e 484 persoas vencelladas a proxectos. O persoal de administración e de servizos foron 702 persoas. Ademais, pasou dun investimento en investigación de 0,51 millóns de euros no ano 1991 a 5,23 millóns no 2001. O orzamento total da institución para 2016 ascende a 160.586.524 €. A meirande parte do gasto corresponde a gasto de persoal e gastos correntes e distribuído na súa maioría nos grupos de investigación tecnolóxica e xurídica e social.

 Galería de imaxes 

 Notas 

 Véxase tamén 

 Outros artigos 
 UVigo Motorsport
 Universidade de Santiago de Compostela
 Universidade da Coruña
 Lista de Universidades de España
 Ligazóns externas 


Categoría:Universidade de Vigo